Han var født i Farsund og vokste opp på Romerike. Han var løytnant i Kongelig Norsk Marines intendaturkorps i 1919 og ble cand.jur. i 1921. Han var sekretær i sosialdepartementet 1921-1926 og var deretter lærer på Statens politiskole 1928-1939, ekstraordinær protokollfører i Norges Høyesterett, dommer i Oslo byrett, statsadvokat i Nordland, Møre og Romsdal og Sogn og Fjordane og lagdommer Gulating lagmannsrett 1949-1966. Han var varamedlem til Den norske Nobelkomite 1952–1965, deretter medlem fra 27. juli 1965 til 31. desember 1972.